b'\n_START_ARTICLE_\nBerger Idrettslag\n_START_PARAGRAPH_\nBerger Idrettslag (stiftet 7. mars 1895) er et idrettslag fra Berger i Svelvik kommune._NEWLINE_Idrettslaget driver i dag med fotball og ski.\n_START_SECTION_\nHistorikk\n_START_PARAGRAPH_\nBerger idrettslag er et av landets eldste idrettslag. Laget ble stiftet allerede i 1895. Den gang het det Trysil Knut, som senere skulle bli Berger idrettslag. Det var fotball og skisport som dominerte den f\xc3\xb8rste tiden. Allerede dagen etter lagets stiftelse ble det arrangert b\xc3\xa5de langrenn og hopprenn p\xc3\xa5 Brekkejordene. Hopplengdene var opp til 10 meter, noe som ble regnet som lange svev p\xc3\xa5 den tiden._NEWLINE_Berger IL fikk mulighet til \xc3\xa5 bygge fotballbane, klubbhus, skibakker, lysl\xc3\xb8ype og slalombakke takket v\xc3\xa6re vellvillige grunneiere. Det ble skjenket grunn og gitt rett til \xc3\xa5 bruke grunn til idrettslaget slik at forskjellige idrettstilbud kunne gis til innbyggerne p\xc3\xa5 Berger._NEWLINE_Den 16. august 1908 spilte Berger sin f\xc3\xb8rste fotballkamp mot et lag utenfra, Holmestrand. Resultatet av kampen ble 1-1._NEWLINE_1933 st\xc3\xa5r vel kanskje som den st\xc3\xb8rste sesongen i fotballagets historie. Guttene gikk hen og ble kretsmestere i klasse A i Vestfold. Berger kom dette \xc3\xa5ret til 2. runde i norgesmesterskapet._NEWLINE_I 1936 fikk idrettslaget mulighet til \xc3\xa5 anlegge Naslebakken. I 1938 ble det montert lysanlegg i bakken, som da var Vestfolds st\xc3\xb8rste lysbakke. I 1959 r\xc3\xa5tnet stillaset og laget bygde i stedet Dyrdalkollen._NEWLINE_I 1978 ble lagets nye lysl\xc3\xb8ype til Blindevannet \xc3\xa5pnet og i 1979 ble endelig lagets klubbhus innviet._NEWLINE_Fra 1965 arrangerte laget sitt eget terrengl\xc3\xb8p "Fjordl\xc3\xb8pet". Fra en sped start med 65 p\xc3\xa5meldte i 1965, utviklet l\xc3\xb8pet seg til \xc3\xa5 bli \xc3\x98stlandets st\xc3\xb8rste terrengl\xc3\xb8p i de aldersbestemte klasser med rekord i 1976 med hele 457 p\xc3\xa5meldte.'